tartuNLP/wikipedia-smugri-20251201 huggingface dataset:
Schlagintweitin veljekset

Schlagintweitin veljekset tarkoittaa lähinnä kolmea saksalaisveljestä viidestä Schlagintweitin perheen veljeksestä. Kaikki viisi olivat tieteilijöitä, mutta heistä varsinkin kolme, Hermann (1826–1882), Adolf (182–1857) ja Robert (1833–1885), saavutti mainetta Intian ja Keski-Aasian vuoristojen tutkijoina. Muut kaksi olivat etnografi Edouard ja kielitieteilijä Emil Schlagintweit.
Hermann ja Adolf Schlagintweit tutkivat aluksi vuodesta 1846 alkaen Alppeja ("Untersuchungen über die physikalische Geographie der Alpen", 1850, "Neue Untersuchungen", 1854), kunnes kaikki kolme lähtivät Preussin hallitsijan ja Itä-Intian komppanian lähettäminä 1854 Intiaan. He viipyivät Aasiassa vuoteen 1857 tutkimassa Intiaa, josta käsin he tekivät osaksi yhdessä, osaksi erikseen retkiä Himalajalle, Karakorumille, Tiibetiin, Sikkimin, Assamiin, Afganistanin rajavuorille ja muuallekn. Matkalla Yarkandissa Adolf Schlagintweit vangittiin ja surmattiin Kašgarissa.
Retkikunnan tieteelliset tulokset on julkaistu teoksissa "Results of a Scientific mission to India and High Asia" (1860–1866) ja "Reisen in Indien und Hochasien" (1869–1880). Myöhemmin, 1869–1880, Robert von Schlagintweit teki Pohjois-Amerikkaan kaksi matkaa, joiden tuloksia ovat muun muassa julkaisut "Die Pacific-Eisenbahn" (1870), "Kalifornien" (1871), "Die Mormonen" (1874), "Santa Fé- und Südpacificbahn" (1884).
Schlippenbach

Schlippenbach on muun muassa seuraavien henkilöiden sukunimi:
Aaron Dessner

Aaron Brooking Dessner (s. 23. huhtikuuta 1976 Cincinnati, Ohio, Yhdysvallat) on yhdysvaltalainen muusikko, lauluntekijä ja musiikkituottaja. Dessner tunnetaan parhaiten The National -yhtyeestä ja työstään Taylor Swiftin albumilla "Folklore".
Dessner soittaa kitaraa, pianoa ja bassoa The National -yhtyeessä. Hän on perustanut yhtyeen Big Red Machine yhdessä Bon Iver -yhtyeen Justin Vernonin kanssa. Dessner on tuottanut ja säveltänyt musiikkia muun muassa Taylor Swiftille, Ed Sheeranille, Sharon Van Ettenille ja Gracie Abramsille. Hän on säveltänyt myös elokuvamusiikkia yhdessä kaksoisveljensä Bryce Dessnerin kanssa. Hänet on palkittu Grammy-palkinnolla työstään The Nationalin albumilla "Sleep Well Beast" ja Taylor Swiftin albumilla "Folklore". 
Diskografia.
Tuottajana.
Gracie Abrams
Hannah Georgas
Mumford &amp; Sons
Richard Reed Parry
Ed Sheeran
Taylor Swift 
Muut artistit
Rantue

Rantue () on maaseututaajama ("posjolok") Sortavalan kaupunkikunnassa, Karjalan tasavallan Sortavalan piirissä Venäjällä. Se sijaitsee Laatokan Riekkalansaaren länsirannalla. Vuonna 2013 Rantueessa oli 29 asukasta.
Rantueessa sijaitsee ortodoksinen Sortavalan pyhän Nikolaoksen kirkko eli Miikkulan kirkko. Alueella on ollut kirkko ainakin jo 1500-luvun alussa. 
Suomelle kuuluessaan Rantue oli yksi Sortavalan maalaiskunnan kylistä. Sotien jälkeen maalaiskunnan asukkaita sijoitettiin muun muassa Jyväskylän maalaiskuntaan, jonka Palokan kylään syntyi suurimmaksi osaksi siirtolaisten asuttama Rantueeksi nimetty asuinalue. Nykyään asuinalue kuuluu Jyväskylän Mannilan kaupunginosaan.
Ferdinand Schmidt

Ferdinand Schmidt (1816–1890) oli saksalainen nuortenkirjailija. Hän perusti kansankirjastoja ja kirjoitti historiateoksia ja kirjoja nuorisolle, osittain valistushengessä.
Pebanen piiri

Pebanen piiri () on Mosambikin Zambezian maakuntaan kuuluva piiri. Piirikeskus on Intian valtameren rantakylä Pebane, joka sijaitsee linnuntietä 150 kilometriä maakuntakeskus Quelimanesta itäkoilliseen. 
Piiri ja sen naapurit, aluehallinto.
Pebanen piiriä rajaa etelässä Intian valtameri, lännessä Mocubelan ja Mulevalan piirit, pohjoisessa Gilén piiri sekä idässä Nampulan maakunnan Moman piiri.
Piirin pinta-ala on noin 9 985 neliökilometriä (1997, 2019). Muiden lähteiden mukaan piirin pinta-ala olisi 10 182 km² (2007, 2021) tai 10 086 km² (2005).
Paikallistasolla piiri jakautuu kolmeen hallinto-alueeseen (): P.A Mulela (Mulela Mualama), P.A Naburi ja P.A. Pebane (sede). Hallintoalueet jaetaan edelleen paikkakuntiin (localidades).
Väestö.
Mosambikin tilastoviranomaisen väkilukuarvio on 240 493 asukasta (2022). 
Edellisten vuosikymmenten aikana väkiluku on kehittynyt seuraavasti: 135 275 (VL 1997); 187 289 (VL 2007) ja 195 857 (VL 2017, prel.).
Väestöstä lukutaidottomia on 53,8 prosenttia (2021; vuonna 1997: 80,2 %); miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 26,1 prosenttia piirin asukkaista; miehet yli kaksi ja puoli kertaa naisia useammin (1997).
Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Pebanen piirin asukkaista 59,8 prosenttia (143 893/240 493). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) ovat hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.
Talous.
Maatalous, kalastus ja karjankasvatus ovat keskeisiä elinkeinoja. Tärkeimpiin tuotteisiin lukeutuvat maniokki, kalat, karja ja vuohet.
Piirin turistinähtävyyksiin kuuluvat muun muassa Mulelan kuumat lähteet ja Gilén piirin kanssa yhteinen Gilén kansallispuisto (Parque Nacional de Gile).
Ulmanen

Ulmanen on sukunimi, joka on muun muassa seuraavilla suomalaisilla henkilöillä:
116 (luku)

116 (satakuusitoista) on luonnollinen luku, jota edeltää luku 115 ja seuraa luku 117.
Lempäälän pappila

Lempäälän pappila (ruots. "Lembois prästgård") on entinen kirkkoherran virka-asunto Lempäälässä, Pirkanmaalla. Hirsinen rakennus on valmistunut vuonna 1903 arkkitehti Berndt Blomin piirustusten mukaisesti. Tyylisuunnaltaan pappila edustaa jugendia, ja se on yksi arvokkaimpia jugendpappiloita Tampereen hiippakunnassa. Rakennuksen omistaa Lempäälän seurakunta.
Samalla paikalla on sijainnut pappila jo 1400-luvulla. Nykyisin pappilassa sijaitsee seurakunnan kokoontumis- ja työtiloja. Lempäälän pappila on remontoitu viimeksi vuosina 2011–2012.
Oulunsalon kirkonkylän rauhanyhdistys

Oulunsalon kirkonkylän rauhanyhdistys on Oulunsalossa sijaitseva rukoushuone ja toimintatalo. Se edustaa vanhoillislestadiolaista herätysliikettä, jonka kattojärjestö on Suomen Rauhanyhdistysten Keskusyhdistys. Rauhanyhdistyksen tarkoituksena on järjestää seuroja ja julistaa sanaa Jeesuksen lähetyskäskyn mukaisesti.
Kirkonkylän Rauhanyhdistyksessä on noin 550 jäsentä. Rauhanyhdistyksen seurasaliin mahtuu 800 henkilöä, ja siellä pidetään seuroja sunnuntaisin.
Historia.
Oulunsaloon lestadiolaisuus levisi 1860-luvun loppupuolella. 1870-luvun alussa saarnaajaksi ja maallikkojohtajaksi nousi Pekka Anttila, jonka saarnamatkat ulottuivat Oulunsalon ulkopuolelle. Vuonna 1882 Oulunsalossa oli voimakas herätys. Liikkeen kannatus kasvoi ja 1900-luvun vaihteessa 1 140 asukkaan pitäjässä oli noin 200 lestadiolaiskristittyä.
Maganja da Costan piiri

Maganja da Costan piiri () on Mosambikin Zambezian maakuntaan kuuluva piiri. Piirikeskus on Maganja da Costan kaupunki (Vila de Maganja da Costa), joka sijaitsee linnuntietä 91 kilometriä maakuntakeskus Quelimanesta koilliseen. 
Piiri ja sen naapurit, aluehallinto.
Maganja da Costan piiriä rajaa etelässä Intian valtameri, lounaassa Namacurran piiri, luoteessa Mocuban piiri ja idässä Mocubelan piiri.
Piirin pinta-ala on noin 2 945 neliökilometriä (2019), toisen lähteen mukaan 2 872,7 km² (2021). Aiemmin piiri oli laajempi, sillä pinta-alaksi ilmoitettiin 7 597 km² (1997, 2007) tai 7 644 km² (1997). Pinta-alan pudotus selittyy Mosambikin parlamentin joulukuun 2013 päätöksellä perustaa Mocubelan piiri kahdesta tuolloisen Maganja da Costan piirin hallintoalueesta.
Paikallistasolla Maganja da Costan piiri jakautuu kahteen hallinto-alueeseen (): P.A. Maganja da Costa (sede) ja P.A. Baixo Licungo Nante. Vuoteen 2013 saakka piiri jakautui neljään hallintoalueeseen, joista kaksi (P.A. Bajone ja P.A. Mocubela) siirrettiin uuteen Mocubelan piiriin. Hallintoalueet jaetaan edelleen paikkakuntiin (localidades).
Väestö.
Mosambikin tilastoviranomaisen väkilukuarvio on 169 584 asukasta (2022). Edellisten vuosikymmenten aikana väkiluku on kehittynyt seuraavasti: 229 230 (VL 1997); 280 000 (VL 2007) ja 183 504 (VL 2017, prel.). Erityisesti kahden hallintoalueen menettäminen uudelle piirille joulukuussa 2013 supisti Maganja da Costan piirin väkilukua.
Väestöstä lukutaidottomia on 61,0 prosenttia (2021), kun aiemmin heitä oli 87,1 % (1997). Miehillä lukutaito oli selvästi yleisempää kuin naisilla (1997). Väestön valtakieli on paikalliskieliin lukeutuva lomwe (elomwe) eli länsimakuan kieli (1997). Mosambikin virallista kieltä portugalia puhui vain 19,5 prosenttia piirin asukkaista; miehet yli kaksi ja puoli kertaa naisia useammin (1997).
Väestönkasvun seurauksena yli puolet maakunnan väestöstä on lapsia ja nuoria (0–17-vuotiaita); Mosambikin tilastoviraston (INE) väestöennusteen (2022) mukaan alle 20-vuotiaita oli Maganja da Costan piirin asukkaista 59,6 prosenttia (100 996/169 584). Unescon Zambeziaan keskittyvän raportin ja maakunnan terveystilaston mukaan mukaan lasten moniulotteinen köyhyys on Zambezian maakunnassa erittäin yleistä (59,1 % lapsista). Lisäksi esimerkiksi alle 5-vuotiaitten krooninen aliravitsemus (44,6 %) ja anemia sekä lapsikuolleisuus (6,84 %) on hyvin korkealla tasolla (2015–2018). Yleisesti koko Mosambik lukeutuu matalan tulotason maiden keskiarvoa alhaisemmalle tulotasolle, mikä osaltaan kuvastaa äärimmäisen köyhyyden yleisyyttä koko maassa.
Talous.
Maatalous, karjankasvatus ja kalastus ovat keskeisiä elinkeinoja. Tärkeimpiin tuotteisiin lukeutuvat riisi, bataatti, maissi, jamssi, nautakarja, vuohet ja siat sekä kalat.
Turkin terveystieteiden yliopisto

Turkin terveystieteiden yliopisto (, lyhennys SBÜ; , lyhennys UHS) on vuonna 2015 muodostettu julkinen terveystieteellinen yliopisto, joka toimii usealla paikkakunnalla kotimaassaan Turkissa sekä ulkomailla. Yliopisto tulkitsee toimintansa alkamisajaksi vuoden 1903, jolloin Osmanien valtakunnan lääketieteellinen korkeakoulu aloitti toimintansa Istanbulissa. 
Akateemista henkilökuntaa on yli 3 000 ja perusopiskelijoita oli yli 22 000. Lisäksi yliopistossa opiskelee jatkotutkintoa yli 1 000 henkilöä.
Yliopiston opetuskielenä on turkki. Yliopistolla on yliopistokampukset kotimaassaan Turkissa Istanbulissa, Ankarassa, Bursassa, İzmirissä ja Trabzonissa. Pääkampukset ovat Istanbulin Hamidin kampus ja Ankaran Gülhanen kampus. Ulkomaiset yliopistokampukset sijaitsevat Somalian Mogadishussa, Sudanin Nyalassa ja Uzbekistanin Buharassa.. Yliopiston Istanbulin pääkampus toimii Hamidin kampukseksi kutsutussa rakennuksessa (sulttaani Abd-ul-Hamid II:n mukaan). Vuonna 2016 Turkin sotilaslääketieteellinen korkeakoulu Ankarassa (nykyinen Ankaran Gülhanen kampus) liitettiin osaksi yliopistoa.
Kiinalaisessa ARWU-yliopistorankingissa se luokiteltiin ensimmäisen kerran vuonna 2022. Vuonna 2023 se luokiteltiin sijaluokkaan 701-800. Tässä arvioinnissa se oli toiseksi arvostetuin turkkilainen yliopisto. Tässä vaiheessa esimerkiksi brittiläinen THE-ranking ei vielä arvioinut osin sateenvarjotyyppisesti usean yliopiston kampuksella toimivan terveystieteiden yliopiston sijoitusta, vaikka oli jo liitänyt sen yliopistorankinginsa seurantaan.
HarfBuzz

HarfBuzz on avoimen lähdekoodin vapaa ohjelmistokehityskirjasto, jota käytetään tekstien muotoiluun ("text-shaping engine").
HarfBuzz ottaa syötteenään merkkijonon, joka koostuu Unicode-koodatuista merkeistä, ja valitsee ja sijoittaa halutusta fontista "glyyfit", joilla teksti tulostetaan soveltaen tekstin asettelusääntöjä ja fontin ominaisuuksia. HarfBuzz voi muotoilla tekstin merkittävimmillä maailman kirjoitusjärjestelmillä.
HarfBuzzin tukemia tekstien muotoilumalleja ovat:
HarfBuzzin kehitti alun perin Behdad Esfahbod osana FreeType-projektia. Erillisiä versioita ylläpidettiin Qt- ja Pango-kirjastoja (mm. GTK:n ja Firefoxin käyttämä) varten, nämä versiot yhdistettiin myöhemmin.
Esfahbod palkittiin vuonna 2013 O'Reilly Open Source Award -palkinnolla kirjaston kehittämisestä.
KDE:n (QT) ja GNOME (GTK) lisäksi kirjasto kuuluu mm. ChromeOSiin (Skia), PlayStation 4:aan, Androidiin, Javaan ja Flutteriin. Sitä käyttävät suoraan Chromium/Chrome, Firefox, LibreOffice, Scribus, Inkscape ja Adobe Photoshop (versiosta 23.0 v. 2021 lähtien).
Tuomiorovastin pappila (Kuopio)

Tuomiorovastin pappila (ruots. "Domprostens prästgård") on Kuopiossa, Pohjois-Savossa sijaitseva pappila. Vuonna 1776 valmistunut rakennus on vanhin Kuopion kaupungin perustamisesta säilynyt rakennus. Tuomiorovastin pappilan omistaa Kuopion seurakuntayhtymä ja nykyisin siellä on seurakuntayhtymän nuoriso- ja oppilaitostyön toimitiloja. Tuomiorovastin pappilaa on kutsuttu myös yksinkertaisemmin Vanhaksi pappilaksi. 
Tuomiorovastin pappila on suojeltu rakennussuojelulailla osana Kuopion Snellmaninpuisto, tuomiokirkko ja puukorttelit -nimistä valtakunnallisesti merkittävää rakennettua kulttuuriympäristöä.
Historia ja arkkitehtuuri.
Kuopion Tuomiorovastin pappila valmistui alun perin lääninhallituksen kamreerille vuonna 1776. Kustavilaista tyyliä edustava hirsirakennus siirrettiin nykyiselle paikalleen osoitteeseen Kuninkaankadun ja Koljonniemenkadun kulmasta 1900-luvun alussa, sillä juuri itsenäistynyt Kuopion kaupunkiseurakunta tarvitsi uuden rakennuksen kirkkoherran pappilaksi. Tuomiorovastin pappilana rakennus alkoi toimia vuonna 1914 ja se kunnostettiin arkkitehti Juho Nykäsen suunnitelmien mukaisesti. Rakennuksen ensimmäiset asukkaat sen pappila-aikana olivat kirkkoherra Josef Simelius perheineen.
Tuomiorovastin pappilassa on mansardikatto ja sen huoneisiin kuuluvat kaksi salia, kuusi kamaria, keittiö ja eteinen. Ikkunoita on suurennettu ja vuorilaudoitus uusittu vaakatasoiseksi vuonna 1840 ajanmukaista empiretyyliä mukaillen.
Jorma Turunen (kauppaneuvos)

Jorma Turunen (29. toukokuuta 1918 Kuopio – 30. maaliskuuta 1999 Kuopio) oli suomalainen yritys- ja järjestöjohtaja, joka sai kauppaneuvoksen arvonimen.
Turusen vanhemmat olivat pankinjohtaja, varatuomari Aarne Turunen ja Alfhild Viktoria Larsson ja puoliso vuodesta 1944 hammaslääkäri Sirkka-Liisa Ritvanen. Turunen tuli ylioppilaaksi Kuopion yhteiskoulusta 1939, suoritti Kuopion kauppaopiston 1943 ja valmistui ekonomiksi Helsingin kauppakorkeakoulusta 1945. HTM-tilintarkastaja hänestä tuli 1954. Turunen oli H. Saastamoinen &amp; Pojat Oy:n tukkumyyjä 1945–1947 ja Suomen Voimistelu- ja Urheiluliiton, vuodesta 1961 Suomen Valtakunnan Urheiluliitto, Pohjois-Savon piirin toiminnanjohtaja 1947–1967. Hän oli Kansalliskauppa-yhtiön osakas, johtokunnan varapuheenjohtaja 1965–1967 ja puheenjohtaja vuodesta 1985 sekä yhtiön toimitusjohtaja 1967–1988. Tuntiopettajana Kuopion kauppaoppilaitoksessa hän toimi 1948–1954 ja kirjanpidon tuntiopettajana Kuopion yhteiskoulussa 1962. Turunen oli Kuopion kaupunginvaltuuston jäsen 1969–1972 ja kaupunginhallituksen jäsen 1969–1971. Hänellä oli myös useita muita luottamus- ja asiantuntijatehtäviä. Kauppaneuvoksen arvonimen Turunen sai 1978.
D.D.E.

D.D.E. on rockyhtye Norjan Namsosista. Se perustettiin vuonna 1992 ja monet perustajajäsenistä olivat aiemmin olleet mukana After Dark -nimisessä bändissä. Esikoissingle "Flamma" nousi Norjassa listaykköseksi alkuvuodesta 1992, samoin "Vinsjan på kaia" seuraavana vuonna, jolloin ilmestyi myös esikoisalbumi "Rai-Rai". Yhtyeeltä on ilmestynyt 12 studioalbumia, ja se sai vuonna 2019 Spellemannprisenin kunniapalkinnon.
Nybrua

Nybrua on Oslossa Grünerløkkan kaupunginosassa sijaitseva Akerselva-joen ylittävä silta. Se yhdistää Storgatan Trondheimsveienin ja Thorvald Meyers gaten risteykseen. Nybrua valmistui vuonna 1827.
Gunerius

Gunerius on Oslon keskustassa sijaitseva kauppakeskus. Siinä toimii noin 30 liikettä sekä joitakin ravintoloita. Guneriuksen historia alkaa vuodesta 1852, jolloin Gunerius Pettersen perusti paikalle sekatavarakaupan. Nykyinen rakennus on vuodelta 1971.
Trøndelagin teatteri

Trøndelagin teatteri () on Norjan Trondheimissa sijaitseva teatteri. Se perustettiin vuonna 1937, mutta rakennuksessa oli ollut teatteritoimintaa jo vuodesta 1816. Laajennusosa valmistui vanhan teatterirakennuksen kylkeen 1997. Teatterissa on nykyisin kolme näyttämöä, ja sen johtajana on vuodesta 2019 toiminut Elisabeth Egseth Hansen.
Lauri Toivonen

Lauri Toivonen -nimisiä suomalaisia henkilöitä ovat:
Pirjo Iivonen

Pirjo Iivonen on suomalainen tietokirjailija, jolta on ilmestynyt kuusi henkilökohtaista neulekirjaa ja hän ollut tekemässä useita yhteistyönä tehtyä suunnittelijan yhteiskirjaa. Otavan kirjailija Pirjo Iivosen neuleille ominaista ovat eri tekniikoiden yhdistely ja yllättävät yksityiskohdat. Iivosen neuleohjeita on julkaistu monissa neulelehdissä muun muassa "Taito", "Novita" ja "Kotivinkki". Kirjoista useampia on käännetty monille kielille.
Jussi Niemi (täsmennyssivu)

Jussi Niemi -nimisiä suomalaisia henkilöitä ovat:
Dansk Melodi Grand Prix 2009

Dansk Melodi Grand Prix 2009 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2009. Kilpailu käytiin avoimen sävellyskilpailun ja kutsukilpailun yhdistelmänä. Avoimeen kilpailuun lähetettiin 684 kappaletta, joista kuusi valittiin kilpailun finaaliin. Lisäksi finaaliin kutsuttiin neljä kutsukilpailijaa.
Finaali pidettiin 31. tammikuuta Messecenter Herning -mesukeskuksessa Herningissä. Finaali pidettiin kolmekierroksisena. Ensimmäisellä kierroksella seitsenhenkinen asiantuntijaraati ja katsojat tekstiviestiäänestyksellä valitsivat yhdessä neljä kappaletta toiselle kierrokselle. Raatiin kuuluivat Kalle Meyer Vestergaard, Bent Fabricius-Bjerre, Martin Brygmann, Kjeld Tolstrup, Søs Fenger, Anna David ja Michael Hardinger. Toiselle kierrokselle päässeet jaettiin kahteen pariin, joista kummastakin äänestettiin tekstiviestiäänestyksellä toinen superfinaaliin. Superfinaalissa voittaja valittiin tekstiviestiäänestyksellä. Kilpailun voitti Brinck kappaleella "Believe Again". Finaalia seurasi 1 717 000 katsojaa.
Mackenyu Arata

Mackenyu Maeda (; s. 16. marraskuuta 1996 Los Angeles, Kalifornia), joka tunnetaan ammattimaisesti nimellä Mackenyu Arata () tai yksinkertaisesti Mackenyu, on japanilainen näyttelijä, joka tunnetaan Roronoa Zoron roolistaan Netflix-sarjassa "One Piece" (2023).
Elämäkerta.
Mackenyu syntyi 16. marraskuuta 1996 Los Angelesissa. Hän on japanilaisten vanhempien, Tamami Chiban ja japanilaisen toimintaelokuvatähden Sonny Chiban poika, ja hänellä on kaksi sisarusta, siskopuoli Juri Manase ja veli Gordon Maeda.
Dansk Melodi Grand Prix 2008

Dansk Melodi Grand Prix 2008 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2008. Kilpailu pidettiin avoimena sävellyskilpailuna, johon lähetettiin 443 kappaletta. Lähetetyistä kappaleista 16 valittiin kilpailuun. Kilpailijat jaettiin kahteen semifinaaliin, jotka pidettiin 12. ja 19. tammikuuta. Kummastakin semifinaalista katsojat äänestivät tekstiviestiäänestyksellä neljä kappaletta finaaliin. Semifinaalien jälkeen järjestettiin radiossa lähetetty villi kortti -kierros. Kahdeksan semifinaaleissa pudonnutta kappaletta jaettiin kahteen neljän kappaleen ryhmään, joista kummastakin äänestettiin villillä kortilla yksi kappale finaalin.
Finaali pidettiin 2. helmikuuta Forum Horsens -areenalla Horsensissa. Finaalissa voittaja valittiin tekstiviestiäänestyksellä. Kilpailun voitti Simon Mathew kappaleella "All Night Long".
Kilpailun kulku.
Ensimmäinen semifinaali.
Ensimmäinen semifinaali kilpailtiin 12. tammikuuta DR:n studiossa Kööpenhaminassa. Semifinaalia seurasi 990 000 katsojaa.
Toinen semifinaali.
Toinen semifinaali kilpailtiin 19. tammikuuta DR:n studiossa Kööpenhaminassa. Semifinaalia seurasi 928 000 katsojaa.
Villi kortti -kierros.
Villi kortti -kierros käytiin radiossa 21. – 25. tammikuuta. Semifinaaleissa pudonneet jaettiin kahteen neljän kappaleen ryhmään, joista kummastakin äänestettiin tekstiviestiäänestyksellä yksi villi kortti finaaliin. Toinen ryhmistä kilpaili P3-radiokanavan ja toinen P4-radiokanavan äänestyksessä.
Finaali.
Finaali kilpailtiin 2. helmikuuta Forum Horsens -areenalla Horsensissa. Voittaja valittiin tekstiviestiäänestyksellä, jossa kukin Tanskan alue antoi viidelle eniten ääniä saaneelle kilpailijalle piisteitä kaavalla 12-10-8-6-4. Finaalia seurasi 1 308 000 katsojaa.
Polymetyylipenteeni

Polymetyylipenteeni eli poly(4-metyyli-1-penteeni) tai PMP on polyolefiinien luokkaan kuuluva polymeeri. Polymetyylipenteenin valmistuksessa käytettävä monomeeri on 4-metyyli-1-penteeni. Polymeerillä on useita käyttökohteita.
Ominaisuudet, valmistus ja käyttö.
Polymetyylipenteeni on hyvin kevyt polymeeri, ja sen tiheys vaihtelee kiteisyydestä riippuen välillä 0,812–0,84 g/cm3. Kiteiset polymeerit ovat amorfisia kevyempiä. Kiteisyysaste on tavanomaisesti 40–60 %. Polymetyylipenteenin sulamispiste on korkea, noin 245 °C, ja lasisiirtymälämpötila on noin 50 °C. Polymetyylipenteeni ei liukene veteen, laimeisiin happoihin tai emäksiin tai orgaanisiin liuottimiin huoneenlämpötilassa. Polymeeri kestää hyvin useita kemikaaleja, mutta hapettimia huonosti. Polymetyylipenteeni on kirkasta ja läpäisee hyvin valoa, myös UV-säteilyä. UV-säteilynkesto on hyvä. Aine on lämmön- ja sähköneriste. Polymetyylipenteenin mekaaniset ominaisuudet ovat polypropeenin kanssa samankaltaiset, mutta polymetyylipenteenin lämmönkesto on parempi. Matalissa lämpötiloissa polymetyylipenteeni haurastuu, mutta tätä taipumusta voidaan lieventää komonomeereilla. 
Polymetyylipenteeniä valmistetaan polymeroimalla 4-metyyli-1-penteeniä. Lasisiirtymälämpötilan alentamiseksi komonomeereina käytetään pitempiketjuisia alkeeneja muutaman prosentin verran. Reaktio on tyypiltään radikaalipolymerointi, katalyytteinä käytetään Ziegler–Natta-katalyyttejä ja liuottimina hiilivetyjä. Muodostuva polymetyylipenteeni on isotaktista. Polymetyylipenteenin teollinen valmistus alkoi 1964.
Polymetyylipenteenistä tehdään kappaletavaroita, kalvoja ja kuituja. Polymetyylipenteeni kestää useita sterilointikertoja, mikä on eduksi lääketieteellisissä käyttökohteissa. Polymeeristä valmistetaan esimerkiksi astioita, elintarvikkeiden pakkauksia, kaapeleiden pinnoitteita ja optisissa laitteissa käytettäviä osia. Polymetyylipenteenillä voidaan pinnoittaa myös paperia.
Dubai

Dubai () on Yhdistyneiden arabiemiraattien suurin kaupunki ja samannimisen emiraatin pääkaupunki. Siellä asui vuoden 2017 väestönlaskennassa 2,9 miljoonaa ihmistä. Dubain kaupungille ovat leimallisia lukuisat pilvenpiirtäjät, satama ja aurinkorannat.
Dubai sijaitsee Persianlahden rannalla Dubain emiraatin pohjoisosassa. Kaupungin pinta-ala on noin 35 neliökilometriä. Dubai aikoo laajentaa alansa kaksinkertaiseksi rakentamalla keinotekoisia saaria ja asuttamalla entistä autiomaata. Dubain maamerkkejä ovat muun muassa Burj Al Arab -hotelli, rakenteilla olevat kolme palmusaarta ja The World -saaristo, joka muodostaa ilmasta tarkkailtuna maailmankartan. Vuonna 2010 valmistunut Burj Khalifa on 828 metriä korkea ja maailman korkein rakennus.
Vuonomainen 15 kilometriä pitkä Dubainlahti jakaa perinteisesti kaupungin kahtia. Sen pohjoispuolen nimi on Deira, eteläpuolen Bur Dubai. Yli sadan vuoden ajan, kun Dubain tärkeimpiä elinkeinoja olivat kalastus, helmenkalastus, ja meriteitä käyty ulkomaankauppa, tämän luonnonsataman ympäristö oli kaupungin keskus. Dubain vanhimmat rakennukset ovat lahden rannalla. Ne ovat tyypillisesti korkeintaan kaksi kerrosta korkeita.
Uusi keskusta pilvenpiirtäjineen on levittäytynyt lounaaseen. Äärimmäisenä länsilounaassa on uusi satama ja useita tekojärviä.
Tim McGraw (kappale)

Tim McGraw on yhdysvaltalaisen laulaja-lauluntekijä Taylor Swiftin kappale ja esikoissingle. Se julkaistiin vuonna 2006 Swiftin ollessa 16-vuotias.
Tuotanto ja julkaisu.
Swift kirjoitti kappaleen yhdessä Liz Rosen kanssa. Kappaleen tuottaja on Nathan Chapman.”Tim McGraw” on countryballadi, joka kertoo Swiftin lukioaikaisesta seurustelusuhteesta ja sen päättymisestä. Kappale on nimetty countrylaulaja Tim McGraw’n mukaan. 
Kappale julkaistiin radiosinglenä 19. kesäkuuta 2006 Swiftin ollessa 16-vuotias. Se on mukana albumilla "Taylor Swift". Single nousi Yhdysvalloissa countrymusiikin listan sijalle 6 ja Billboard Hot 100 -listan sijalle 40. Kappale on myynyt Yhdysvalloissa kaksi kertaa platinaa ja Australiassa kultaa.
Maggie Rogersin versio.
Yhdysvaltalainen countrylaulaja Maggie Rogers levytti kappaleesta coverversion vuonna 2018. Rogersin versio julkaistiin yksinoikeudella Spotify-suoratoistopalvelussa "Spotify Singles" -sarjassa.
Racine (Wisconsin)

Racine on kaupunki Yhdysvalloissa Wisconsinin osavaltiossa. Se toimii Racinen piirikunnan hallintokeskuksena. Vuoden 2020 väestönlaskennan mukaan Racinessa on 77 816 asukasta, ja se oli Wisconsinin osavaltion viidenneksi suurin kaupunki. Racine sijaitsee Michiganjärven lounaisrannalla, 40 km Milwaukeesta etelään ja 110 km Chicagosta pohjoiseen.
Maantiede.
Racine sijaitsee Wisconsinin osavaltion kaakkoisosassa Michiganjärven rannalla Rootjoen suulla. Kaupungin pinta-ala on 40,56 neliökilometriä, ja siitä vettä on 0,48 neliökilometriä.
Historia.
Racine perustettiin vuonna 1835 ja se sai kaupunkioikeudet vuonna 1848. Tätä ennen alueella oli asunut potawatomeja satojen vuosien ajan. Racine on historiallisesti ollut merkittävä paikallinen teollisuuden keskus.
Väestö.
Vuonna 2020 Racinen 77 816 asukkaasta valkoisia oli 61,1 %, mustia 22,7 %, aasialaisia 0,8 % ja alkuperäisasukkaita 0,5 %. Asukkaista 10,6 % kuului kahteen tai useampaan rotuun. 13,7 % asukkaista puhui kotonaan jotain muuta kieltä kuin englantia ja 5,4 % asukkaista oli syntynyt ulkomailla.
Beyond Meat

Beyond Meat on yhdysvaltalainen elintarvikealan yritys, joka valmistaa lihaa muistuttavia kasviproteiinituotteita. Sen perustaja ja toimitusjohtaja on Ethan Brown. Yhtiön tunnetuimmaksi tuotteeksi on kutsuttu Beyond Burger -hampurilaispihviä, joka muistuttaa jauhelihapihviä. Se on valmistettu pääosin herneproteiinista, perunatärkkelyksestä ja kookosöljystä, ja sen punertava väri tulee punajuurimehusta. Tuotteen myynti aloitettiin vuonna 2016. Beyond Meatia on kutsuttu yhdeksi niistä yrityksistä, jotka inspiroivat kehittämään nyhtökauran. 
Yhtiö listautui pörssiin vuonna 2019, jota on kutsuttu lihankorvikkeiden läpimurtovuodeksi. Yhtiö oli tuolloin noin 12 miljardin euron arvoinen. Beyond Meatin sijoittajiin kuuluu joukko nimekkäitä henkilöitä, kuten Leonardo DiCaprio ja Bill Gates.
Bun2Bun

Bun2Bun on hampurilaisaterioita tarjoava suomalainen pikaruokaketju. Sitä on kutsuttu Suomen ensimmäiseksi vegaaniseksi hampurilaisketjuksi. Ketjun tuotteita on tarjolla vain ruokalähettipalveluissa. Aiemmin Bun2Bun-ravintoloita on ollut Helsingissä neljä: Pursimiehenkadulla Punavuoressa, Vaasankadulla Harjussa, Kampin kauppakeskuksessa sekä kauppakeskus Redissä Kalasatamassa. 
Ketjun perustivat Pasi Hassinen ja Pertti Kallioinen maaliskuussa 2018. He olivat aiemmin tulleet tunnetuksi Street Gastron perustajina. Ensimmäinen Bun2Bun avattiin Kampin kauppakeskuksessa toimineeseen 6k-ravintolakompleksiin. Toinen toimipiste avattiin Kalasatamassa sijaitsevaan kauppakeskus Rediin. Aluksi Bun2Bunin ruokalistoilla tarjoiltiin myös lihaa, mutta joulukuussa 2018 ilmoitettiin, että ketjusta tulee täysin vegaaninen. Apuna käytettiin mainoskampanjaa, jossa julkaistiin ravintolaketjun ”kirje lehmälle”. Perustajien mukaan idea oli alun perinkin avata juuri vegaanisiin hampurilaisiin keskittyvä ketju. Lihapihvit korvattiin yhdysvaltalaisella vegaanisella Beyond Meat -pihvillä.
Vuonna 2021 Espoon Tapiolaan avattiin GOAT-ravintolakonsepti, jossa Bun2Bun oli mukana kahden muun brändin kanssa.
Street Gastro

Street Gastro oli vuosina 2013–2019 toiminut suomalainen pikaruokaketju, joka tuli tunnetuksi täytetyistä leivistään. Se aloitti toimintansa katuruokarekkana, ja ensimmäinen kivijalkaravintola perustettiin Vaasankadulle Helsingin Harjuun. Sen jälkeen ketju laajentui etenkin kauppakeskuksiin, kuten Helsingin Rediin, Ainoaan ja Vantaan Dixiin. Korkeimmillaan Street Gastrolla oli seitsemän ravintolaa, ja ne sijaitsivat pääkaupunkiseudulla. Street Gastro työllisti tuolloin noin kymmenen ihmistä.
Ketju hakeutui konkurssiin syyskuussa 2019. Yrityksen perustaneet Pasi Hassinen ja Pertti Kallioinen kertoivat toimipisteiden osoittautuneen kannattamattomiksi kauppakeskuksissa, ja erityisesti Dixin ravintolaa he luonnehtivat ”taloudelliseksi katastrofiksi”. Hassinen ja Kallioinen perustivat maaliskuussa 2018 uuden pikaruokaketjun, Bun2Bunin.
Haapalamminkankaan tuulivoimapuisto

Haapalamminkankaan tuulivoimapuisto on Keski-Suomessa Saarijärven Haapalamminkankaalla sijaitseva tuulivoimapuisto, jossa toimii viisi tuulivoimalaitosta. Niiden yhteiskapasiteetti on 28,5 megawattia ja ne omistaa BlackRock.
Yleistä.
Kaikki viisi tuulivoimalaa on sijoitettu ylängölle alueelle, joka on 2,5 kilometriä pitkä ja puoli kilometriä leveä. Uloimpien voimaloiden sisään jäävän alueen pinta-ala on 65 hehtaaria ja ne sijaitsevat 210–220 metrin korkeudella mpy. Voimaloiden paikat ovat karttanimillä ilmaistuna Haapalamminkangas (Haapalammen lounais- ja eteläpuolella), Tasainenkangas ja Tervalamminkangas. Puistoon tulee tie valtatieltä 13 Saarijärven keskustaajaman suunnalta. Keskustaajamaan on matkaa yli 8 kilometriä. Tuulivoimalat ovat saksalaisen Nordexin valmistamaa mallia N163. Voimaloiden tuuliturbiinin halkaisija on 163 metriä ja sen kapasiteetti on 5,7 megawattia.
Rakentaminen.
Megatuuli Oy käynnisti selvitystyöt vuonna 2013 ja silloin tutkittiin 21 tuulivoimalan paikkaa ja niille johtavat tienpaikat esimerkiksi muinaisjäännösten ja liito-oravien varalta. Helsingin hallinto-oikeus käsitteli kaavasta tehtyjä valituksia ja hyväksyi kaavan 16.1.2018. Siinä todettiin meluhaitat vähäisiksi ja alittavan niistä säädetyt normirajat. Läheisten lampien kaakkurien ei katsottu kärsivän tuulivoimaloista lentäessään kotilampensa ympäristössä. Lisäksi todettiin, että Saarijärven reitin valtakunnallisesti merkittävän maisema-alueen kannalta voimalaitospuisto sijaitsee yleisemmästä katselusuunnasta poispäin. Vielä hallinto-oikeuden päätöksessä mainitaan suunnitelmassa yksittäisen voimalan kapasiteetiksi 3,45 megawattia, mikä kasvoi myöhemmin suuremmaksi. Keski-Suomen Betonirakenne rakensi voimaloiden tarvitsemat betoniset perustukset vuosina 2021–2022. Tuulivoimapuisto luovitettiin omistajalle BlackRockille syksyllä 2023 .
Schrothin hoitomenetelmä

Schrothin hoitomenetelmä () on saksalaisen luonnonlääkärin Johann Schrothin (k. 1856) suunnittelema hoitomenetelmä varsinkin kupan, mutta myös eräiden muiden aiemmin kroonisten tautitilojen parantamiseksi. Potilaat saivat lähinnä vain kuivaa vehnäleipää ja jonkin verran voita ja suoloja sisältäviä puuroja, mutta nesteen saanti rajoitettiin hyvin vähiin. Noin joka kolmas tai neljäs päivä sai potilas käyttää vähän enemmän nestettä. Schrothin hoitomenetelmä on hyvin rasittava ja vie potilaan voimia.
Johanna III

Johanna III voi tarkoittaa seuraavia hallitsijoita:
Schröter

Schröter on muun muassa seuraavien saksalaisten henkilöiden sukunimi:
Isack Hadjar

Isack Alexandre Hadjar (; s. 28. syyskuuta 2004 Pariisi, Ranska) on ranskalais-algerialainen rata-autoilija.
Hän ajoi ensimmäisen Formula 1 -testinsä AlphaTaurin autolla Meksikossa vuonna 2023.
Radikaali demokratia

Radikaali demokratia on demokraattinen suuntaus, joka korostaa kansalaisosallistumista, suoraa demokratiaa ja päätöksenteon hajauttamista yhteiskunnassa. Käsitteen kehittivät Ernesto Laclau ja Chantal Mouffe. 
Radikaali demokratia voidaan jakaa agonistiseen, deliberatiiviseen ja autonomistiseen suuntaukseen. Se näkee demokratian keinona paljastaa ja haastaa hierarkkisia valtasuhteita edistämällä monimuotoisuutta ja avointa keskustelua päätöksentekoprosessissa.
Oliver Bearman

Oliver James Bearman (s. 8. toukokuuta 2005 Chelmsford, Englanti, Yhdistynyt kuningaskunta) on brittiläinen rata-autoilija.
Hän ajoi ensimmäisen Formula 1 -testinsä Ferrarin autolla Fioranossa lokakuussa 2023 ja ensimmäisen harjoituksensa Meksikossa. Kaudella hän ajoi debyyttikilpailunsa Formula 1 -sarjassa Saudi-Arabian osakilpailussa, kun Ferrarin Carlos Sainz joutui jättämään kilpailuviikonlopun kesken umpilisäketulehduksen vuoksi. Bearman ajoi ensimmäiset MM-pisteensä sijoittumalla kilpailussa seitsemänneksi ja hänet valittiin samalla päivän kuljettajaksi. Myöhemmin Azerbaidžanin GP:ssä Bearman ajoi kilpailukiellossa olleen Kevin Magnussenin tilalla sijoittuen kilpailussa kymmenenneksi saavuttaen yhden pisteen.
Heinäkuussa 2024 Bearman teki monivuotisen kilpailukuljettajasopimuksen Haasin kanssa alkaen kaudesta 2025.
Hans Rudolf Schröter

Hans Rudolph von Schröter (1798 Hannover – 1842) oli saksalainen tieteilijä. Hän julkaisi ensimmäisen saksankielisellä käännöksellä varustetun suomalaisen kansanrunokokoelman. Hän oli vuodesta 1820 uudemman kirjallisuuden ja historian ja vuodesta 1821 matematiikan professorina Rostockin yliopistossa. Schröter tutustui opintomatkallaan Ruotsissa 1819 muutamiin Uppsalassa silloin opiskelleisiin suomalaisiin ylioppilaisiin, kuten Abraham Poppiukseen, Josef Pippingsköldiin, G. F. Aminoffiin, K. A. Gottlundiin, ja toimitti heidän avullaan valikoiman suomalaisia kansanrunoja suomeksi ja saksaksi nimellä "Finnische Runen" (1819). Teos vaikutti Suomessa siihen aikaan virinneeseen kiinnostukseen kansanrunoutta kohtaan. Toimittajan veli G. H. von Schröter julkaisi 1834 teoksesta uuden muuttamattoman painoksen, joka oli omistettu Baijerin kruununprinssille Maksimilianille. H. R. von Schröter kuoli ylirasitukseen.
 2. Auflage: Stuttgart und Tübingen: Cotta 1834, herausgegeben von G. H. von Schröter Digitoitu Oxford, (Digitoitu Harvard)
Damariónas

Damariónas () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 333 (vuonna 2011).
Damariónasin kylä sijaitsee Náxoksen saaren keskellä noin 16 kilometriä kaakkoon saaren keskuksesta Náxoksen kaupungista eli Chórasta. Se on rakennettu noin 230 metrin korkeuteen merenpinnasta laskettuna. Kylä on syntynyt keskiajalla noin vuonna 1400. Nykyisin se on suojeltu perinteisenä asutuksena. Damariónasin pääkirkko on omistettu Kristuksen kirkastumiselle ("Metamórfosi tou Sotíros"). Kylän lähellä sijaitsee luolaan rakennettu Luolan Neitsyt Marian ("Panagía tis Spiliás") kirkko.
Damariónas muodostaa myös laajemman kyläyhdyskunnan (Τοπική Κοινότητα Δαμαριώνος, "Topikí Koinótita Damariónos"), johon kuuluvat varsinaisen Damariónasin kylän lisäksi kylät Agiassós, Damalás, Pyrgáki ja Vourvouriá. Koko yhdyskunnan väkiluku on 507. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Danakós

Danakós () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 68 (vuonna 2011).
Danakóksen kylä sijaitsee Zas-vuoren juurella Náxoksen itäisissä sisäosissa noin 25 kilometriä itäkaakkoon saaren keskuksesta Náxoksen kaupungista eli Chórasta. Kylän pääkirkko on omistettu Neitsyt Marialle ”Elävoittävälle lähteelle” ("Zoodóchos Pigí"). Kylän lähellä sijaitsee linnamainen Fotodótisin luostari eli Kristus Valonantajan luostari ("Moní Fotodóti (Christoú)").
Danakós muodostaa oman kyläyhdyskuntansa (Τοπική Κοινότητα Δανακού, "Topikí Koinótita Danakoú"). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Engarés

Engarés (, transl. myös "Eggarés", "Egarés") on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 178 (vuonna 2011).
Engarésin kylä sijaitsee Náxoksen luoteisissa sisäosissa noin yhdeksän kilometriä itäkoilliseen saaren keskuksesta Náxoksen kaupungista eli Chórasta. Kylän pääelinkeino on maanviljely. Sen nähtävyyksiin lukeutuu muun muassa oliivinpuristamomuseo. Engarésin pääkirkko on omistettu Neitsyt Marian kuolonuneen nukkumiselle ("Koímisi tis Theotókou"). Kylän lähellä on bysanttilaisaikaisen Neitsyt Maria ("Panagía") "Monastiriótissan" kirkon rauniot.
Engarés muodostaa oman kyläyhdyskuntansa (Τοπική Κοινότητα Εγγαρών, "Topikí Koinótita Engarón"). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Galanádo

Galanádo () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 455 (vuonna 2011).
Galanádon kylä sijaitsee Náxoksen läntisissä sisäosissa noin viisi kilometriä kaakkoon saaren keskuksesta Náxoksen kaupungista eli Chórasta. Sen nimen sanotaan tulevan ranskan sanasta "galant", ’uljas’, ’ritarillinen’. Kylän pääelinkeino on maanviljely. Galanádon pääkirkko on vuodelta 1780 ja omistettu Pyhälle Hengelle ("Ágio Pnévma"). Kylän lähellä sijaitsee venetsialaisaikainen noin vuonna 1600 rakennettu Belóniasin torni ("Pýrgos Belónia").
Galanádo muodostaa oman kyläyhdyskuntansa (Τοπική Κοινότητα Γαλανάδου, "Topikí Koinótita Galanádou"). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Galíni

Galíni () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 273 (vuonna 2011).
Galínin kylä sijaitsee Náxoksen luoteisissa sisäosissa noin kuusi kilometriä itäkoilliseen saaren keskuksesta Náxoksen kaupungista eli Chórasta. Kylän pääelinkeino on maanviljely. Galínin pääkirkko on omistettu Neitsyt Maria ("Panagía") "Ataliótissalle" ja Marian kuolonuneen nukkumiselle.
Galíni muodostaa oman kyläyhdyskuntansa (Τοπική Κοινότητα Γαλήνης, "Topikí Koinótita Galínis"). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Keramotí (Náxos)

Keramotí () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 58 (vuonna 2011).
Keramotín kylä sijaitsee Náxoksen koillisissa keskiosissa noin 25 kilometriä itään saaren keskuksesta Náxoksen kaupungista eli Chórasta. Kylän pääelinkeino on maanviljely. Keramotín pääkirkko on omistettu Pyhälle Johannes Teologille ("Ágios Ioánnis Theológos"). Kylän lähellä Stavróksessa on merkittävien kyläteiden risteys sekä Pyhälle Ristille ("Tímios Stavrós") omistettu kirkko. Kylän lähellä sijaitsevat myös kahden joen alkulähteet sekä Routsoúnan vesiputous.
Keramotí muodostaa oman kyläyhdyskuntansa (Τοπική Κοινότητα Κεραμωτής, "Topikí Koinótita Keramotís"). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Keramotí

Keramotí () voi viitata seuraaviin paikkoihin Kreikassa:
Rašid ibn Sa’d Al Maktum

Šeikki Rašid ibn Sa’d Al Maktum (; noin 1912–1990) oli arabivaltiomies, joka oli Dubain emiirikunnan modernisoija ja Arabiemiirikuntien valtion perustajajäsen vuonna 1971. Rašidista tuli Arabiemiirikuntien varapresidentti ja pääministeri sekä Dubain emiiri.
Rašid oli Šeikki Sa’d ibn Maktum Al Maktumin ja tämän ensimmäisen vaimon poika. Hänen vanhempiensa valtakaudella Dubai kehittyi helmenkalastussatamasta kaupan ja liiketoiminnan keskukseksi. Rašidilla oli tärkeä rooli näissä muutoksissa 1930–luvulta alkaen. Vuonna 1939 Rašid meni naimisiin Abu Dhabin prinsessa Latifa bint Hamdan ibn Zayedin kanssa. Kun öljyntuotanto Dubain edustalla alkoi vuonna 1966, Rašid ruoppautti Dubainlahdesta sopivan suojaisan öljysataman. Vuonna 1972 avattiin Port Rashidin satama.
Isänsä ikääntyessä Rašid otti vähitellen haltuunsa valtiollisia tehtäviä, niin että hänestä tuli Dubain tosiasiallinen hallitsija jo ennen isän kuolemaa 1958. Britannian vetäytyessä Persianlahdelta vuonna 1971 Rašid ja hänen vaimonsa sukulainen Zayid ibn Sultan Al Nahyan naapuriemiraatti Abu Dhabista laativat perustuslain Yhdistyneille Arabiemiirikunnille.
Kinídaros

Kinídaros () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 341 (vuonna 2011).
Kinídaroksen kylä sijaitsee Náxoksen pohjoisissa keskiosissa noin 15 kilometriä itään saaren keskuksesta Náxoksen kaupungista eli Chórasta. Se on rakennettu noin 400 metrin korkeuteen merenpinnasta laskettuna. Kinídaros on perustettu 1400-luvulla, kun asukkaat siirtyivät muualta suojaisampaan paikkaan merirosvojen vuoksi. Kylän pääelinkeinot ovat maanviljelys ja marmorin louhinta. Kylä tunnetaan myös musiikkiperinteestään. Kinídaroksen pääkirkko on omistettu Pyhälle Georgiokselle ("Ágios Geórgios").
Kinídaros muodostaa myös laajemman kyläyhdyskunnan (Τοπική Κοινότητα Κινιδάρου, "Topikí Koinótita Kinidárou"), johon kuuluu varsinaisen Kinídaroksen kylän lisäksi Akrotírin kylä. Koko yhdyskunnan väkiluku on 388. Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Mési (Náxos)

Mési () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 97 (vuonna 2011).
Mésin kylä sijaitsee Náxoksen koillisissa sisäosissa noin 43 kilometriä itäkoilliseen saaren keskuksesta Náxoksen kaupungista eli Chórasta. Mésin pääkirkko on omistettu Pyhälle Paraskevalle ("Agía Paraskeví"). Kylän nähtävyyksiin lukeutuvat myös Pyhän Kyriaken ("Agía Kyriakí") kirkko 1500-luvulta, kansanperinnemuseo sekä museoitu oliivinpuristamo. Mésin lähellä sijaitsee Drakontóspilion luola.
Mési muodostaa oman kyläyhdyskuntansa (Τοπική Κοινότητα Μέσης, "Topikí Koinótita Mésis"). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Moní (Náxos)

Moní () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 216 (vuonna 2011).
Monín kylä, suomeksi ”Luostari”, sijaitsee Náxoksen keskiosissa noin 19 kilometriä itään saaren keskuksesta Náxoksen kaupungista eli Chórasta. Se on rakennettu noin 500 metrin korkeuteen merenpinnasta laskettuna. Kylän lähellä sijaitsee bysanttilaisaikainen 500-luvulla rakennettu Panagía Drosianín kirkko, joka on yksi Kreikan vanhimpia. Se on alun perin ollut luostarikirkko, mistä Monín kylä on saanut nimensä. Kylän pääkirkko on omistettu Pyhälle Fotinelle ("Agía Foteiní"). Moní tunnetaan rikkaasta käsityöperinteestään.
Moní muodostaa myös laajemman kyläyhdyskunnan (Τοπική Κοινότητα Μονής, "Topikí Koinótita Monís"), johon kuuluu varsinaisen Monín kylän lisäksi Sífonesin kylä. Koko yhdyskunnan väkiluku on 216. Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Moní

Moní (, ”Luostari”) voi viitata seuraaviin:
Potamiá (Náxos)

Potamiá () on Kreikan kyläyhdyskunta, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kyläyhdyskunnan väkiluku on 285 (vuonna 2011).
Potamián kyläyhdyskuntaan, suomeksi ”Joet”, kuuluu kolme kylää, Áno Potamiá (”Ylä-Potamiá”, väkiluku 127), Káto Potamiá (”Ala-Potamiá”, 99) ja Mési Potamiá (”Keski-Potamiá”, 59). Kylät sijaitsevat Náxoksen läntisissä sisäosissa noin 10–12 kilometriä kaakkoon saaren keskuksesta Náxoksen kaupungista eli Chórasta. Kyläyhdyskunta on saanut nimensä kylien vierestä virtaavasta joesta. Kylien pääelinkeino on maanviljely.
Kylistä merkittävin on Áno Potamiá. Sen pääkirkko on omistettu Pyhälle Johannes Teologille ("Ágios Ioánnis o Theólogos"). Kaiken kaikkiaan seudulla on 37 kirkkoa, joista merkittävin on bysanttilaisaikainen, 900-luvulla rakennettu Pyhän Mamaksen ("Ágios Mámas") kirkko. Áno Potamián itäpuolella olevalla kukkulalla sijaitsevat 1200-luvulla rakennetun Apáno Kástron (”Ylälinna”) linnanrauniot. Mési Potamián lähellä sijaitsee 1600-luvulla rakennettu Kókkoksen torni ("Pýrgos Kókkou").
Aiemmin kyläyhdyskunta kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Skadó

Skadó () on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 83 (vuonna 2011).
Skadón kylä sijaitsee Náxoksen koillisissa sisäosissa noin 38 kilometriä itäkoilliseen saaren keskuksesta Náxoksen kaupungista eli Chórasta. Sen nimen selitetään palautuvan seudun lukuisiin viikunapuihin ("sykiés"). Kylän pääkirkko on omistettu Neitsyt Marialle ("Panagía"). Muihin nähtävyyksiin lukeutuvat vanha oliivinpuristamo sekä vuosien 1941–1944 sotamuistomerkki.
Skadó muodostaa oman kyläyhdyskuntansa (Τοπική Κοινότητα Σκαδού, "Topikí Koinótita Skadoú"). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Sa’d ibn Maktum Al Maktum

Šeikki Sa’d ibn Maktum Al Maktum (; 1878–1958) oli Dubain emiirikunnan emiiri. Hänen valtakaudellaan Dubain väestö kaksinkertaistui ja emiirikunta kehittyi helmenkalastussatamasta kaupan ja liiketoiminnan keskukseksi.
Sa'din ensimmäinen puoliso Hessa Bint Al Mur Bin Hureiz Al Falasi tunnettiin nimellä "Dubain äiti". Heidän poikansa Rašid ibn Sa’d Al Maktum osallistui emiirikunnan uudistushankkeisiin, ja seurasi isäänsä valtaistuimelle.
Kuivaniemen seurakunta

Kuivaniemen seurakunta oli vuosina 1894–2007 toiminut evankelis-luterilainen seurakunta Kuivaniemessä. Alkujaan Kuivaniemi oli Iin kappeli, joka perustettiin 1600-luvulla. Vuonna 1894 Kuivaniemi erotettiin omaksi kirkkoherrakunnaksi.
Vuonna 1905 Oijärven kyläläiset anoivat liittämistä Kuivaniemeen. Liitos tapahtui vuonna 1921. Kuivaniemen seurakunta liittyi 1.1.2007 Iin seurakuntaan.
Herätysliikkeet.
Kuivaniemen seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Kuivaniemen alue on Perämeren rannikon ja Oulun ympäristön tavoin liikkeen voimakasta yhtenäisen kannatuksen aluetta.
Libyan kansalaisuus

Libyan kansalaisuus on laillinen suhde yksittäisen henkilön ja Libyan valtion välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä Libyan kansalaisia ovat sellaiset henkilöt, jotka täyttävät vähintään yhden seuraavista ehdoista:
Kansalaisuuden saaminen hakemuksella.
Hakemuksen perusteella Libyan kansalaisuus voidaan myöntää sellaiselle henkilölle, joka täyttää seuraavat ehdot:
Libyalaisen miehen kanssa naimisissa oleva ulkomaalainen nainen voi hakea kansalaisuutta sitten kun avioliitto on kestänyt vähintään kaksi vuotta.
Kaksoiskansalaisuus ja kansalaisuuden menettäminen.
Libya ei tunnusta kaksoiskansalaisuutta ja kohtelee mahdollisia muiden maiden kansalaisuuksia omaavia henkilöitä vain Libyan kansalaisina.
Syntyperäiset Libyan kansalaiset eivät voi luopua kansalaisuudestaan oma-aloitteisesti. Mikäli nämä sen sijaan ottavat vastaan jonkin toisen maan kansalaisuuden ilman Libyan viranomaisten lupaa, nämä menettävät Libyan kansalaisuutensa. Näin käy myös alaikäisille Libyan kansalaisille, mikäli näiden vanhemmat ottavat vastaan jonkun toisen maan kansalaisuuden.
Egyptin kansalaisuus

Egyptin kansalaisuus on laillinen suhde yksittäisen henkilön ja Egyptin arabitasavallan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä Egyptin kansalaisia ovat sellaiset henkilöt, jotka täyttävät jonkun seuraavista ehdoista:
Kansalaisuuden saaminen hakemuksella.
Hakemuksen perusteella Egyptin kansalaisuus voidaan myöntää sellaiselle henkilölle, joka täyttää seuraavat ehdot:
Kaksoiskansalaisuus.
Egypti sallii kaksoiskansalaisuuden, mutta lupaa siihen on haettava Egyptin viranomaisilta.